《与利州守 其二》
宋代·员兴宗

剑关云栈蜀西头，公在平川最上流。五百里中为甸服，一千年里作贤侯。

城乌想尔齐师遁，边马从他魏使愁。燕寝凝香无所事，姓名料想覆金瓯。

作者简介：隆州仁寿人，字显道，仕前居九华山，号九华。高宗绍兴二十七年进士。荐除教授。召试，擢著作郎、国史编修、实录检讨官。所上奏议，大抵毅然抗论，指陈时弊。孝宗乾道中，疏劾贵幸，中谗去职，侨居润州而终。多与张栻、陆九渊诸学人书简往复。有《采石战胜录》、《辩言》、《九华集》。